তিনি বলেন, সিলেটকে বেছে নেওয়ার কারণ হচ্ছে সিলেট বাংলাদেশের জন্য অন্যতম পথ নির্দেশক। যেমন আমরা বাংলাদেশে যে ইসলামকে চিনতাম, সেটা হচ্ছে সুফি ইসলাম। যার সূচনা সিলেট থেকে। সিলেটে যে চা বাগান আছে, সেখানে যে শ্রমিকরা কাজ করে, তাদের সাথে মুসলিম কমিউনিটির যে ভালো সম্পর্ক বিরাজমান। সেটা দ্বারা বাংলাদেশের সাম্প্রদায়িক সম্প্রীতির নির্দশন বহন করে। এছাড়া সিলেট পর্যটনের জন্য আকর্ষণীয়, সিলেটের বিপুল জনগোষ্ঠী দেশের বাইরে অবস্থান করে দেশের অর্থনীতিকে সচল রাখে। এসব বিবেচনায় আজকে আমরা বিষয়টাকে বেছে নিয়েছি আলোচনার বিষয়বস্তু হিসেবে।